ԵՐԵՎԱՆ, 21 ՀՈւԼԻՍԻ, ԱՐՄԵՆՊՐԵՍ: Բուենոս Այրեսի Սուրբ Գրիգոր Լուսավորիչ մայր տաճարի բակում` Հայոց ցեղասպանության հուշարձանի մոտ, հուլիսի 18-ին տեղի է ունեցել Համահայկական VI-րդ խաղերի ջահի վառման հանդիսավոր արարողությունը: Ինչպես «Արմենպրես»-ին տեղեկացրին ՀՀ արտաքին գործերի նախարարության մամուլի, տեղեկատվության եւ հասարակայնության հետ կապի վարչությունից, ջահը վառելու և կրելու պատվավոր պարտականությունը կատարել է արգենտինահայ հայտնի մարզիկ Ալբերտո Բարսեղյանը: